F-ACH-14

FRS - 3 AMLS nr. / .08. 2024.

**APROBAT: Director**

**Ing. Sorin VLAD**

**CONTRACT DE LUCRĂRI (model )**

**Nr****. data . . 2024**

**1. Preambul**

În temeiul Legii nr. 98/2016 privind achiziţiile publice şi H.G. nr.395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/ acordului - cadru din Legea nr. 98/2016 privind achizițiile publice , s-a incheiat prezentul contract de achizitie publica – execuţie de lucrări , Intre:

**A.N. Apele Române – Administratia Bazinala de Apa Mureş** adresa sediuTg. Mureş, str. Koteles Samuel nr. 33 tel/fax 0265/260289 – 267955, e-mail : licitatii@dam.rowater.ro, cod de identificare fiscală 18234918 , cont : R078 TREZ 23F7 0040 0710 101X. - Trezoreria Tg. Mures**,** reprezentata prin **Dl.** **ing. Sorin VLAD , Director** al Administratiei Bazinale de Apa Mureş şi **Dl.** **ec. Liviu Călin SARA, Director** **economic**, în calitate de **achizitor** ,si

**S.C. S.R.L. ,** cu sediul in ., str. , nr. , , tel . 33 , numar de inmatriculare J / / , cod fiscal RO , Cont bancar : RO , Cont Trezorerie :RO TREZ , reprezentata prin **Dl./Dna ing. - Administrator** /Director **,** in calitate de **executant .**

**2. Definiţii**

În prezentul contract termenii şi expresiile de mai jos au următoarele semnificaţii vor fi interpretaţi astfel:

**- contract de lucrări** – reprezintă prezentul contract şi toate anexele sale , respectiv actul juridic care reprezintă acordul de voinţă al celor două părţi , “achizitor” şi “executant” ;

**- achizitor şi executant -** părţile contractante, aşa cum sunt acestea numite în prezentul contract;

**- preţul contractului** - preţul plătibil executantului de către achizitor, în baza prezentului contract pentru îndeplinirea integrală şi corespunzătoare a tuturor obligaţiilor sale, asumate prin contract pentru realizarea lucrărilor de construcţii;

**- amplasamentul lucrării** *-* locul in care executantul execută lucrările care fac obiectul prezentului contract;

**- forţa majoră**- un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă.Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi.

**- zile *-*** zile calendaristice, în afara cazului în care se menţionează că sunt zile lucrătoare, - an *-* 365 zile calendaristice.

**3. Interpretare**

3.1 -In prezentul contract, cu exceptia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 -Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

**4. Obiectul principal al contractului** :

4.1 Executantul se obligă să execute, să finalizeze şi să întreţină lucrările de construcţii :

-Executarea lucrărilor :

**„**  **” .**

- Cod CPV : ,

în conformitate cu cerinţele Caietului de sarcini şi cu obligaţiile asumate prin prezentul contract.

4.2 Achizitorul se obligă să plătească preţul convenit în prezentul contract pentru serviciile si lucrările executate.

**5. Preţul contractului**

5.1 (1) Preţul convenit pentru îndeplinirea contractului este de .......................... **lei** la care se adauga T.V.A. in valoare de lei , în conformitate cu valorile menţionate în propunerea financiara .

**6. Durata contractului**

6.1. Durata prezentului contract de lucrări este pana la receptia finala , începand de la data semnării contractului .

6.2 Durata de execuţie a lucrarii este de  **de zile (max. 30 de zile)**  **,** începând de la data transmiterii ordinului de începere a lucrărilor.

**7. Executarea contractului**

7.1. Executarea contractului începe după semnarea acestuia de către ambele părţi si constituirea garanţiei de bună execuţie în condiţiile art. 12.1 .

7.2. Prezentul contract încetează să producă efecte după expirarea perioadei de garanţie si efectuarea recepţiei finale.

**8. Documentele contractului**

- caietul de sarcini nr. din data de .2024 .

- Raportul de evaluare nr. din data de 2024.

- propunerea tehnică ; - propunerea financiară; - graficul de execuţie al lucrărilor ;

- instrumentul de garantare pentru constituirea garanţiei de bună execuţie;

- acte adiţionale, dacă părţile vor semna astfel de documente, în timpul derulării contractului.

**9. Obligaţiile principale ale executantului**

9.1(1) Executantul are obligaţia de a executa şi finaliza lucrările in conformitate cu documentatia de executie, precum şi de a remedia viciile ascunse cu atenţia şi promptitudinea cuvenită, în concordanţă cu obligaţiile asumate prin contract.

9.1(2) Executantul are obligaţia de a urmări lucrările, de a asigura forţa de muncă, materialele, instalaţiile, echipamentele şi toate celelalte obiecte, fie de natură provizorie, fie definitive, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

9.2 (1) Executantul este pe deplin responsabil pentru conformitatea, stabilitatea şi siguranţa tuturor operaţiunilor executate pe şantier precum şi pentru procedeele de execuţie utilizate, cu respectarea prevederilor şi a reglementărilor legii privind calitatea în construcţii.

9.2(2) Un exemplar din documentaţia predată de către achizitor executantului va fi ţinut de acesta în vederea consultării de către Inspecţia de Stat în Construcţii, Lucrări Publice, Urbanism şi Amenajarea Teritoriului precum şi de către persoane autorizate de achizitor, la cererea acestora.

9.2(3) Executantul are obligaţia de a pune la dispoziţia achizitorului, la solicitarea acestuia, caietele de măsurători (ataşamentele) şi, după caz, în situaţiile convenite, desenele, calculele, verificările calculelor şi orice alte documente pe care executantul trebuie să le întocmească sau care sunt cerute de achizitor.

9.3 Executantul are obligaţia de a respecta şi executa dispoziţiile achizitorului în orice problemă, menţionată sau nu în contract, referitoare la lucrare. În cazul în care executantul consideră că dispoziţiile achizitorului sunt nejustificate sau inoportune, acesta are dreptul de a ridica obiecţii,în scris, fără ca obiecţiile respective să îl absolve de obligaţia de a executa dispoziţiile primite, cu excepţia cazului în care acestea contravin prevederilor legale.

9.4 Pe parcursul execuţiei lucrărilor şi a remedierii viciilor ascunse, executantul are obligaţia

de a lua toate măsurile pentru asigurarea tuturor persoanelor a căror prezenţă pe şantier este autorizată şi de a menţine şantierul (atât timp cât acesta este sub controlul său) şi lucrările (atât timp cât acestea nu sunt finalizate şi predate achizitorului) în starea de ordine necesară evitării oricărui pericol pentru respectivele persoane;

de a procura şi de a întreţine pe cheltuiala sa toate dispozitivele de iluminare, protecţie, îngrădire, alarmă şi pază, când şi unde sunt necesare sau au fost solicitate de către achizitor sau de către alte autorităţi competente, în scopul protejării lucrărilor sau al asigurării confortului riveranilor;

de a lua toate măsurile pentru protejarea mediului înconjurător potrivit prevederilor Acordului Cadru de Împrumut dintre România şi Banca de Dezvoltare a Consiliului Europei, probat prinH.G.nr.163/2008, astfel cum au fost stabilite prin documentaţia de evaluare a impactului asupra mediului în perioada de construcţie, în vederea prevenirii şi diminuării impactului asupra factorilor de mediu (apă, aer, sol şi subsol), a biodiversităţii (flora şi fauna), a peisajului şi a populaţiei riverane.

9.5 Executantul este responsabil pentru menţinerea în bună stare a lucrărilor, materialelor, echipamentelor şi instalaţiilor care urmează a fi puse în operă de la data semnării contractului şi predării amplasamentului până la data semnării procesului verbal de recepţie a lucrării şi a redării obiectivului de investiţii executat.

9.6(1) Pe parcursul execuţiei lucrărilor şi a remedierii viciilor ascunse, executantul are obligaţia, în măsura permisă de respectarea prevederilor contractului, de a nu stânjeni inutil sau în mod abuziv:

a) confortul riveranilor, sau

b) căile de acces, prin folosirea şi ocuparea drumurilor şi căilor publice sau private care deservesc proprietăţile aflate în posesia achizitorului sau a oricărei alte persoane.

9.6 (2) Executantul va despăgubi achizitorul împotriva tuturor reclamaţiilor, acţiunilor în justiţie, daunelor - interese, costurilor, taxelor şi cheltuielilor indiferent de natura lor, rezultând din sau în legătură cu obligaţia prevăzută la alin. (1), pentru care responsabilitatea revine executantului.

9.7(1) Pe parcursul execuţiei lucrării, executantul are obligaţia :

de a evita, pe cât posibil, acumularea de obstacole inutile pe şantier ;

de a depozita sau retrage orice utilaje, echipamente, instalaţii sau surplus de materiale;

de a aduna şi îndepărta de pe şantier dărâmăturile, molozul sau lucrările provizorii de orice fel, care nu mai sunt necesare.

9.7(2) Executantul are dreptul de a reţine pe şantier, până la sfârşitul perioadei de garanţie numai acele materiale, echipamente, instalaţii sau lucrări provizorii, care îi sunt necesare în scopul îndeplinirii obligaţiilor sale în perioada de garanţie.

9.8 Executantul răspunde, potrivit obligaţiilor care îi revin, pentru pentru viciile ascunse ale construcţiei, ivite într-un interval de 10 ani de la recepţia lucrării, precum şi după împlinirea acestui termen, pe toată durata de existenţă a construcţiei, pentru viciile structurii de rezistenţă rezultate din nerespectarea normelor de proiectare şi de execuţie în vigoare la data realizării ei, conform Legii nr.10/1995 cu modificarile si completarile ulterioare.

9.9 Executantul se obligă de a despăgubi achizitorul împotriva oricăror:

reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate, etc.), legate de echipamentele, materialele, instalaţiile sau utilajele folosite pentru sau în legătură cu execuţia lucrărilor sau încorporate în acestea; şi

daune - interese, costuri, taxe şi cheltuieli de orice natură, aferente;

9.10(1) Executantul poartă întreaga răspundere în cazul procedurii accidentelor de muncă, evenimentelor şi incidentelor periculoase, îmbolnăvirilor profesionale generate sau produse de echipamentele tehnice (utilaje, instalaţii etc.) şi de muncă, procedeelor tehnologice utilizate, sau de către lucrătorii săi şi cei aparţinând societăţilor care desfăşoară activităţi pentru executant (subcontractanţi), în conformitate cu prevederile Legii securităţii şi sănătăţii în muncă nr. 319/2006, cu modificările şi completările ulterioare şi a Normelor metodologice de aplicare a Legii nr. 319/2006 aprobate prin HG nr. 1425/2006, cu modificările şi completările ulterioare precum şi orice modificare legislativă apărută pe timpul desfăşurării contractului.

9.10(2) În cazul producerii unor accidente de muncă, evenimente sau incidente periculoase în activitatea desfăşurată de executant, acesta va comunica şi va cerceta accidentul de muncă, evenimentul, conform prevederilor legale şi se va înregistra cu acesta la Inspectoratul Teritorial de Muncă pe raza căruia s-a produs evenimentul.

9.10(3) A.N. Apele Române – Administratia Bazinala de Apa Mureşse va înregistra numai cu evenimentele produse propriilor lucrători.

**10. Obligaţiile achizitorului**

10.1 Achizitorul se obligă să plătească preţul contractului în **termen de 30 de zile** de la data înregistrării facturilor la sediul autorităţii contractante. Factura va fi emisă de executant numai după semnarea procesului verbal de receptie calitativa si cantitativa, insusit de catre ambele parti contractante.

10.2 La începerea lucrărilor achizitorul are obligaţia de a obţine toate autorizaţiile şi avizele necesare execuţiei lucrărilor, dacă este cazul.

10.3(1) Achizitorul are obligaţia de a pune la dispoziţia executantului, fără plată, dacă nu s-a convenit altfel, următoarele:

a) amplasamentul lucrării, liber de orice sarcină;

b) suprafeţele de teren necesare pentru depozitare şi pentru organizarea de şantier;

c) căile de acces rutier şi racordurile de cale ferată, dacă este cazul ;

d) racordurile pentru utilităţi (apă, gaz, energie, canalizare etc.), până la limita amplasamentului şantierului, daca este cazul;

10.3 (2) Costurile pentru consumul de utilităţi, precum şi cel al contoarelor sau al altor aparate de măsurat se suportă de către executant.

10.4 Achizitorul are obligaţia de a pune la dispoziţia executantului întreaga documentaţie necesară pentru execuţia lucrărilor contractate, fără plată, într-un exemplar.

10.5 Achizitorul are obligaţia de a examina şi măsura lucrările care devin ascunse în cel mult 5 zile de la notificarea executantului.

10.6 Achizitorul este pe deplin responsabil de exactitatea documentelor şi a oricăror alte informaţii furnizate executantului, precum şi pentru dispoziţiile şi livrările sale.

**11. Sancţiuni pentru neîndeplinirea culpabilă a obligaţiilor**

11.1În cazul în care, din vina sa exclusivă, executantul nu reuşeşte să-şi îndeplinească obligaţiile asumate prin contract, atunci achizitorul este îndreptăţit de a deduce din preţul contractului, ca penalităţi, o sumă echivalentă cu o cotă procentuală de 0,02% din valoarea rest de executat , pentru fiecare zi de întârziere, până la îndeplinirea efectivă a obligaţiilor;

11.2 În cazul în care achizitorul nu onorează facturile în termen de 30 de zile de la expirarea perioadei convenite, atunci acesta are obligaţia de a plăti, ca penalităţi, o sumă echivalentă cu o cotă procentuală de 0,02% din plata neefectuată, pentru fiecare zi de întârziere, până la îndeplinirea efectivă a obligaţiilor;

11.3 Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune - interese.

11.4 Achizitorul îşi rezervă dreptul de a renunţa oricând la contract, printr-o notificare scrisă adresată executantului fără nici o compensaţie, dacă acesta din urmă dă faliment, cu condiţia că această renunţare să nu prejudicieze sau să afecteze dreptul la acţiune sau despăgubire pentru executant. În acest caz, executantul are dreptul de a pretinde numai plata corespunzătoare pentru partea din contract executată până la data denunţării unilaterale a contractului.

**12. Garanţia de bună execuţie a contractului**

12. Executantul are obligatia de a constituii garanţia de bună execuţie în cuantum de  **5 %** din pretul prezentului contract . Garantia de buna executie a contractului se va constituii in conformitate cu prevederile art. 154(4) din Legea nr. 98 / 2016 ,în termen de 5 zile lucrătoare de la semnarea prezentului contract și devine anexă la contract .

12.2 Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă executantul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru executantului, precizând totodată obligaţiile care nu au fost respectate.

12.3 Achizitorul se obligă să emită ordinul de începere a lucrarii numai după semnarea contractului de execuţie de lucrări de construcţii de către ambele părţi.

12.4 Restituirea garanţiei de bună execuţie se va face în procent de 70% după semnarea procesului verbal la terminarea lucrărilor dacă:

-nu se constată lucrări necesare a fi completate sau remediate ,

-nu au fost ridicate pretentii asupra ei pana la acea data ,

-riscul pentru vicii ascunse este minim , iar restul de 30 % după semnarea procesului verbal de recepţie finală la terminarea perioadei de garanţie a lucrărilor executate, dacă toate deficienţele apărute în perioada de garanţie, datorate executantului, au fost remediate.

12.5 Garanția de bună execuție a contractului este distinctă de garantie acordata lucrarilor conf. art. 16.

**13.** **Începerea şi execuţia lucrărilor**

13.1(1) Executantul are obligaţia de a începe lucrările în ziua următoare primirii Ordinului de începere a lucrărilor din partea achizitorului.

13.1(2) Executantul trebuie să notifice achizitorului şi Inspecţiei de Stat în Construcţii, Lucrări Publice, Urbanism şi Amenajarea Teritoriului data începerii efective a lucrărilor.

13.1(3) În cazul în care executantul întârzie începerea lucrărilor, terminarea pregătirilor sau dacă nu îşi îndeplineşte îndatoririle prevăzute la 13.1, alin.1 si 2, achizitorul este îndreptăţit să-i fixeze executantului un termen până la care activitatea să intre în normal şi să îl avertizeze că, în cazul neconformării, la expirarea termenului stabilit îi va rezilia contractul.

13.2(1) Achizitorul are dreptul de a supraveghea desfăşurarea execuţiei lucrărilor şi de a stabili conformitatea lor cu specificaţiile din anexele la contract. Părţile contractante au obligaţia de a notifica, în scris, una celeilalte, identitatea reprezentanţilor lor atestaţi profesional pentru acest scop, şi anume responsabilul tehnic cu execuţia din partea executantului şi dirigintele de şantier sau, dacă este cazul, altă persoană fizică sau juridică atestată potrivit legii, din partea achizitorului.

13.2(2) Executantul are obligaţia de a asigura accesul reprezentantului achizitorului la locul de muncă, în ateliere, depozite şi oriunde îşi desfăşoară activităţile legate de îndeplinirea obligaţiilor asumate prin contract, inclusiv pentru verificarea lucrărilor ascunse.

13.3(1) Materialele trebuie să fie de calitatea prevăzută în documentaţia de execuţie; verificările şi testările materialelor folosite la execuţia lucrărilor precum şi condiţiile de satisfacere a cerinţelor pentru recepţia la terminarea lucrărilor şi a recepţiei finale (calitative) sunt descrise în anexa / anexele la contract.

13.3(2) Executantul are obligaţia de a asigura instrumentele, utilajele şi materialele necesare pentru verificarea, măsurarea şi testarea lucrărilor. Costul probelor şi încercărilor, inclusiv manopera aferentă acestora, revin executantului.

13.3(3) Probele neprevăzute şi comandate de achizitor pentru verificarea unor lucrări sau materiale puse în operă vor fi suportate de executant dacă se dovedeşte că materialele nu sunt corespunzătoare calitativ sau că manopera nu este în conformitate cu prevederile contractului. În caz contrar, achizitorul va suporta aceste cheltuieli.

13.4(1) Executantul are obligaţia de a nu acoperi lucrările care devin ascunse, fără aprobarea achizitorului.

13.4(2) Executantul are obligaţia de a notifica achizitorului, ori de câte ori astfel de lucrări, inclusiv fundaţiile, sunt finalizate pentru a fi examinate şi măsurate.

13.4(3) Executantul are obligaţia de a dezveli orice parte sau părţi de lucrare, la dispoziţia achizitorului, şi de a reface această parte sau părţi de lucrare, dacă este cazul .

13.4(4) În cazul în care se constată că lucrările sunt de calitate corespunzătoare şi au fost executate conform documentaţiei de execuţie, atunci cheltuielile privind dezvelirea şi refacerea vor fi suportate de către achizitor, iar în caz contrar, de către executant.

**14. Întârzierea şi sistarea lucrărilor**

14.1. În cazul în care:

a) volumul sau natura lucrărilor neprevăzute stabilite în termenele, condiţiile şi cuantumul, proiectului, ofertei înaintate şi a prezentului contract; sau

b) condiţiile climaterice excepţional de nefavorabile;

îndreptăţesc executantul, cu acceptul scris al achizitorului, de a solicita prelungirea termenului de execuţie a lucrărilor sau a oricărei părţi a acestora. Prin act adiţional, părţile vor stabili prelungirea duratei de execuţie la care executantul are dreptul;

14.2. Dacă motivele întreruperii sunt imputabile uneia dintre părţile contractante, atunci cealaltă parte poate emite pretenţii privind despăgubirea pentru daunele intervenite şi care pot fi dovedite.

**15. Finalizarea lucrărilor**

15.1 Ansamblul lucrărilor sau, dacă este cazul, oricare parte a lor trebuie finalizat în termenul convenit, termen care se calculează de la data începerii lucrărilor.

15.2(1) La finalizarea lucrărilor, executantul are obligaţia de a notifica, în scris, achizitorului că sunt îndeplinite condiţiile de recepţie solicitând acestuia convocarea comisiei de recepţie.

15.2 (2) Pe baza situaţiilor de lucrări executate confirmate şi a constatărilor efectuate pe teren, achizitorul va aprecia dacă sunt întrunite condiţiile pentru a convoca comisia de recepţie. În cazul în care se constată ca sunt lipsuri sau deficienţe, acestea vor fi notificate executantului, stabilindu-se şi termenele pentru remediere şi finalizare. După constatarea remedierii tuturor lipsurilor şi deficienţelor, la o nouă solicitare a executantului, achizitorul va convoca comisia de recepţie.

15.3 Comisia de recepţie are obligaţia de a constata stadiul îndeplinirii contractului prin corelarea prevederilor acestuia cu documentaţia de execuţie şi cu reglementările în vigoare. În funcţie de constatările făcute, achizitorul are dreptul de a aproba sau de a respinge recepţia.

15.4 Recepţia se poate face şi pentru părţi ale lucrării, distincte din punct de vedere fizic şi funcţional**.**

Achizitorul numeşte pentru verificarea, gestionarea şi îndeplinirea prezentului contract pe **:**

* **dl. ing . . S.H TURDA ,** **A.B.A.Mures telefon .**

**16. Perioada de garanţie acordată lucrărilor**

16.1 Perioada de garanţie generala a lucrarii este de  **luni (min. 24 de luni )** şi curge de la data recepţiei la terminarea lucrărilor.

16.2(1) În perioada de garanţie, executantul are obligaţia, în urma dispoziţiei date de achizitor, de a executa toate lucrările de modificare, reconstrucţie şi remediere a viciilor şi altor defecte a căror cauză este nerespectarea clauzelor contractuale.

16.2(2) Executantul are obligaţia de a executa toate activităţile prevăzute la alin.(1), pe cheltuiala proprie, în cazul în care ele sunt necesare datorită:

utilizării de materiale, de instalaţii sau a unei manopere neconforme cu prevederile contractului; sau

unui viciu de concepţie, acolo unde executantul este responsabil de proiectarea unei parţi a lucrărilor; sau

neglijenţei sau neîndeplinirii de catre executant a oricăreia dintre obligaţiile explicite sau implicite care îi revin în baza contractului.

16.2(3) În cazul în care defecţiunile nu se datorează executantului, lucrările fiind executate de către acesta conform prevederilor contractului, costul remedierilor va fi evaluat şi plătit ca lucrări suplimentare.

16.3 -In cazul în care executantul nu executălucrările prevazute la clauza 16.2, alin.(2), achizitorul este îndreptăţit să angajeze şi să plătească alte persoane care să le execute. Cheltuielile aferente acestor lucrări for fi recuperate de către achizitor de la executant sau reţinute din sumele cuvenite acestuia.

**17. Modalităţi de plată**

17.1 Achizitorul va achita contravaloarea lucrarii executate in termen de 30 de zile de la inregistrarea la sediul său a facturii emise de catre executant. Factura va fi emisă de executant numai după semnarea procesului verbal de receptie calitativa si cantitativa, insusit de catre ambele parti contractante.

17.2 Contractul nu va fi considerat terminat pâna când procesul-verbal de recepţie finală nu va fi semnat de comisia de recepţie. Recepţia finală va fi efectuată conform prevederilor legale, după expirarea perioadei de garanţie.

**18. Actualizare / Ajustarea/ Revizuirea Pretului Contractului**

18.1 Pretul contractului nu se indexează, nu se ajustează și nu se acualizează .

**19. Asigurări.**

19.1(1) Executantul are obligaţia de a încheia, înainte de începerea lucrărilor, o asigurare ce va cuprinde toate riscurile ce ar putea apare privind lucrările executate, utilajele, instalaţiile de lucru, echipamentele, materialele pe stoc, personalul propriu şi reprezentanţii împuterniciţi să verifice, să testeze sau să recepţioneze lucrările precum si daunele sau prejudiciile aduse către terţe persoane fizice sau juridice.

19.1(2) Asigurarea se va încheia cu o societate de asigurari. Contravaloarea primelor de asigurare va fi suportată de către executant din capitolul “ Cheltuieli indirecte ”.

19.1(3) Executantul are obligaţia de a prezenta achizitorului, ori de câte ori se va cere, poliţa sau poliţele de asigurare şi recipisele pentru plata primelor curente (actualizate).

19.1(4) Executantul are obligaţia de a se asigura ca subantreprenorii au încheiat asigurări pentru toate persoanele angajate de ei. El va solicita subantreprenorilor să prezinte achizitorului, la cerere, poliţele de asigurare şi recipisele pentru plata primelor curente (actualizate).

19.2 Achizitorul nu va fi responsabil pentru nici un fel de daune-interese, compensaţii plătibile prin lege, în privinţa sau ca urmare a unui accident sau prejudiciu adus personalului angajat de executant, cu excepţia unui accident sau prejudiciu rezultând din vina persoanei achizitorului, a agenţilor sau a angajaţilor acestora.

**20. Modificari .Amendamente**

20.1 Părţile contractante au dreptul, pe durata îndeplinirii contractului, de a conveni modificarea clauzelor contractului, în condițiile art. 221 alin. (1)-(2) din Legea nr. 98/2016 privind achizițiile publice astfel cum aceasta este în vigoare la data încheierii contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului, cu respectarea legislaţiei in vigoare.

20.2 Prin acte adiționale nu se pot aduce modificări substanțiale contractului de achiziție publică. Modificarea prezentului contract în cursul perioadei sale de valabilitate este considerata substanțiala atunci când, prin aceasta modificare, contractul devine substanțial diferit fața de cel încheiat inițial. O modificare este considerata substanțiala atunci când este îndeplinită una din condiții menționate in Legea 98/2016 privind achiziţiile publice.

20.3 Modificarea pretului contractului se poate face fără organizarea unei noi proceduri de atribuire, numai în condițiile art. 221 alin. (1) lit. f), din Legea 98/2016 cu modificarile si completarile ulterioare , respectiv atunci când modificările, nu sunt substanțiale.

20.4 Situațiile prevăzute la art. 20.1 se constată de achizitor, fie la sesizarea executantului în termen de cel mult 5 zile de la apariția evenimentului/situației, fie din proprie inițiativă, întocmind în acest sens o notă motivată.

20.5 Executantul are obligaţia de a notifica prompt achizitorului despre toate erorile, omisiunile, viciile sau altele asemenea descoperite de el pe durata îndeplinirii contractului.

**21. Subcontractarea- .**

21.1. La incheierea Contractului sau atunci cand se introduc noi subcontractanti, este obligatorie furnizarea către Achizitor a contractelor încheiate de către Executant cu subcontractanții nominalizati in oferta sau declarati ulterior, astfel incat activitatile ce revin acestora, precum si súmele aferente prestatiilor, sa fie cuprinse in Contract devenind anexe ale acestuia. Ele trebuie sa cuprinda obligatoriu, insa fara a se limita: denumirea subcontractantilor, reprezentantii legali ai noilor subcontractanti, datele de contact, activitatile ce urmeaza a fi sucontractate, valoarea aferenta prestatiilor, optiunea de a fi plătiți direct de către Achizitor, optiunea de cesionare a contractului in favoarea Achizitorului (daca este cazul).

21.2. Executantul are dreptul de a inlocui/implica noi subcontractanti in perioada de implementare a Contractului, cu conditia ca schimbarea sa nu reprezinte o modificare substantiala a a acestuia, in conformitate cu cele prevazute expres de legislatia in vigoare privind achizitiile publice.

21.3. Executantul nu va avea dreptul de a inlocui/implica niciun subcontractant, în perioada de implementare a contractului fără acordul prealabil al Achizitorului. Orice solicitare privind inlocuirea/implicarea de noi subcontractanti, va fi inaintata catre Prestator in vederea obtinerii acordului Achizitorului intr un termen rezonabil si care nu va putea fi mai mic de 15 zile inainte de momentul inceperii activitatii de catre noii subcontractanti.

21.4. In situatia prevazuta la art. 21.2., Executantul poate inlocui/implica subcontractantii in perioada de implementare a contractului, in urmatoarele situatii:

a) inlocuirea subcontractantilor nominalizati in oferta ai ale caror activitati au fost indicate in oferta ca fiind realízate de subcontractanti;

b) declararea unor noi subcontractanti, ulterior semnarii contractului, in conditiile in care lucrarile ce urmeaza a fi subcontractate au fost prevazute in oferta, fara a se indica initial optiunea subcontractarii acestora.

c) renuntarea, retragerea subcontractantilor din contract

21.5. In vederea obtinerii acordului Achizitorului, noii subcontractanti sunt obligați să prezinte:

- o declaratie pe proprie raspundere prin care isi asuma prevederile caietului de sarcini si a propunerii tehnice depusa de catre Executant la oferta, pentru activitatile supuse subcontractarii.;

- contractele de subcontractare incheiate intre Executant si noii subcontractanti ce vor cuprinde obligatoriu dar fara a se limita la acestea, informatii cu privire la activitatile ce urmeaza a fi subcontractate, datele de contact si reprezentantii legali, valoarea aferenta activitatii ce va face obiectul contractului;

- certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţilor de implicare în contractul de achiziţie publică.

21.6. Dispozitiile privind inlocuirea/implicarea de noi subcontractanti nu diminueaza in nici o situatie raspunderea Executantului in ceea ce priveste modul de indeplinire a Contractului.

21.7. In vederea finalizarii Contractului, Achizitorul poate solicita în condițiile legislatiei achizitiilor, iar Executantul se obliga sa cesioneze in favoarea Achizitorului, contractele incheiate cu subcontractantii acestuia, Executantul obligandu-se totodata sã introduca in contractele sale cu subcontractanții clauze in acest sens. Intr-o asemenea situatie Contractul va fi continuat de subcontractanți. Dispozitiile privind cesiunea contractului de subcontractare nu diminueaza in nici o situatie raspunderea Executantului fata de Achizitor in ceea ce priveste modul de indeplinire a Contractului.

21.8. Achizitorul poate efectua plati corespunzatoare partii/partilor din Contract indeplinite de catre subcontractantii daca acestia si au exprimat in mod expres aceasta optiune, conform dispozitiior legale aplicabileprivind achizitiile publice.

21.9. In aplicarea prevederilor art. 21.1. subcontractantii isi vor exprima la momentul nominalizarii lor in oferta si oricum nu mai tarziu de data incheierii Contractului, sau la momentul introducerii acestora in Contract, dupa caz, optiunea de a fi platiti direct de catre Achizitor.

21.10. Achizitorul efectueaza platile directe catre subcontractantii agreati doar atunci cand prestatia acestora este confirmata prin documente agreate de toate cele 3 parti, respectiv Achizitor, Executant si subcontractant sau de Achizitor si subcontractant atunci cand, in mod nejustificat, Executantul blocheaza confirmarea executarii obligatiilor asumate de subcontractant.

21.11. In aplicarea prevederilor art. 21.7. Acordul partilor se poate materializa prin íncheierea unui act aditional la contract intre Achizitor, Executant si Subcontractant atunci cand contractul de subcontractare este cesionat Achizitorului

**22. Cesiunea**

22.1(1) In contractul de achiziţie publică este permisă doar cesiunea creanţelor născute din contract, obligaţiile născute rămânând în sarcina părţilor contractante, astfel cum au fost stipulate şi asumate iniţial.

22.1(2) Executantul se obligă să cesioneze către autoritatea contractantă drepturile sale de a percepe orice daună față de terțul susținător, pentru nerespectarea de către acesta din urmă a obligațiilor asumate prin angajamentul ferm.

22.1(3) Executantul poate cesiona dreptul său de a încasa contraprestația lucrarilor executate, către subcontractant, în condițiile prevăzute de dispozițiile Codului civil.

22.1(4)Cesiunea nu va exonera Executantul de nicio responsabilitate privind garantia sau orice alte obligatii asumate prin contract

**23. Forţa majoră**

23.1 Forţa majora este constatată de o autoritate competentă.

23.2 Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

23.3 Indeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.

23.4 Partea contractantă care invoca forţa majoră are obligaţia de a notifica celeilalte părti, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

23.5 Dacă forţa majoră acţionează sau se estimează că va acţiona o perioada mai mare de 6 luni, fiecare parte va avea dreptul să notifice celeilaltepărţi încetarea de plin drept a prezentului contract, fără ca vreuna din părţi să poată pretinde celeilalte daune - interese.

**24. Soluţionarea litigiilor**

24.1 Achizitorul şi executantul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

24.2 Dacă, după 15 zile de la începerea acestor tratative, achizitorul şi executantul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de catre Tribunalul Targu Mures.

**25. Rezilierea contractului**

25.1 Nerespectarea obligaţiilor asumate prin prezentul contract de către una din părţi dă dreptul părţii lezate de a considera contractul reziliatde drept fara interventia instantei de judecata, fara somatie si fara punere in intarziere si/sau de a pretinde plata de daune-interese.

25.2 Achizitorul îşi rezervă dreptul de a rezilia de drept contractul de execuţie, fără somaţie, punere în întârziere şi intervenţia instanţelor judecătoreşti, in cazul in care executantul îşi încalcă obligaţiile contractuale.

25.3 În cazul prevăzut la clauza 25.2 executantul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**26. Încetarea contractului**  
Prezentul contract încetează în următoarele cazuri:  
- expirarea termenului pentru care a fost încheiat;  
- rezilierea de către oricare dintre părţile contractante;

- acordul părţilor.

**27. Limba care guvernează contractul**

27.1 Limba care guvernează contractul este limba română.

**28. Comunicări**

28.1 (1) Orice comunicare între părţi, referitoare la îndeplinirea prezentului contract, trebuie sa fie transmisă în scris.

28.1 (2)Orice document scris trebuie înregistrat atât în momentul transmiterii cât şi în momentul primirii.

28.2 Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

**29. Legea aplicabilă contractului**

28.1 Contractul va fi interpretat conform legilor din România.

Prezentul contract a fost încheiat în 3 exemplare de valoare juridică egală, din care 2 exemplare pentru achizitor şi 1 exemplar pentru executant .

**ACHIZITOR, EXECUTANT,**

**ADMINISTRAȚIA BAZINALĂ DE APĂ MUREȘ S.C................................S.R.L.**

**Șef Serviciu A.M.L.S.**

**Ec. Jozsef SOMOGYI**

*Red - Ing. Ioan BUMBAȘ, Serv. AMLS*